Nex Machina

Nex Machina on suomalaisen Housemarquen yhteistyössä Eugene Jarvisin kanssa kehittämä videopeli.

Joulukuussa 2016 Housemarque paljasti pelin trailerin. Peli on julkaistu PlayStation 4:lle ja Windowsille 20.kesäkuuta 2017.

Peliin on otettu vaikutteita Robotron: 2084 ja Smash TV -peleistä. Suunnitteilla on myös kolikkopelikabinetin julkaisu yhteistössä Jarvisin Raw Thrills -yrityksen kanssa.

Pelin teosta on tehty dokumenttielokuva The Name of the Game.

 Pelaaminen 
Peliä pelataan joko yksin tai kahdestaan paikallisesti samalla näytöllä yhteistyömoodissa. Pelissä ohjataan sankarihahmoa, jonka liikkumista ja ammuntasuuntaa ohjataan peliohjaimella twin-stick shooter -lajityypin mukaan.

Pelissä ammutaan vihollisia, väistetään vastustajien ammuksia Bullet hell -lajityypin mukaan, pelastetaan vaeltelevia ihmisiä ja kerätään power-up -bonuksia. Kentissä on myös useita kerättäviä salaisuuksia ja taidonnäytteitä (feats).

 Vastaanotto 

Trusted Reviews -sivusto antoi pelille 4,5/5 tähteä arvostelussaan.

Eurogamer antoi pelille essential-merkinnän arvostelussaan.

DualShockers antoi pelille arvosanan 9.5/10 arvostelussaan.

Gamespot antoi pelille 9/10 pistettä arvostelussaan.

The Guardian -lehti antoi pelille viisi tähteä viidestä arvostelussaan.
Peli on myös The Guardian-lehden vuoden 2017 kymmenen parhaan pelin listalla.

Metacritic-kerääjäsivustolla pelin PlayStation 4 -versiolla on 88/100 pistettä.

 Palkinnot 
Peli on palkittu Finnish Game Awards -tapahtumassa.

VuosiPalkintoKategoriaEhdokas/EhdokkaatTulos2018Finnish Game Awards -palkinto Vuoden 2017 tietokone- ja konsolipeli   Vuoden 2017 kotimainen peli  

 Ääniraita 
Pelin ääniraita on julkaistu digitaalisesti ladattavana sekä suoratoistona.

Ääniraidan ovat tehneet Ari Pulkkinen, Tuomas Nikkinen ja Harry Krueger.

 Lähteet 

 Aiheesta muualla 

 Pelin viralliset kotisivut 
 Pelin ääniraita  


Luokka:Housemarque
Luokka:Suomessa kehitetyt videopelit
Luokka:Vuoden 2017 videopelit
Luokka:PlayStation 4 -pelit
Luokka:Windows-pelit
Luokka:PlayStation 4 Pro -tehostetut pelit